
PULA KÖZSÉG ÖNKORMÁNYZAT

KÉPVISELŐ-TESTÜLETÉNEK

1/2016. (II.10. ) ö n k o r m á n y z a t i   
r e n d e l e t e
AZ ÖNKORMÁNYZAT 

2016. ÉVI KÖLTSÉGVETÉSÉRŐL

Pula község Önkormányzatának Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat – és hatásköreiről szóló 1991. évi XX. törvény 138. § (1) bekezdés b) pontjában, a Magyarország 2016. évi központi költségvetéséről szóló 2015. évi C. törvény, valamint az államháztartásról szóló 2011. évi CXCV. törvény 23-24. §-ában kapott felhatalmazás alapján az Önkormányzat 2016. évi költségvetéséről az alábbiakat rendeli el:

I. FEJEZET

Általános rendelkezések

1. A rendelet célja 
1. §
A rendelet célja Pula község Önkormányzata (továbbiakban: Önkormányzat) 2016. évi költségvetése - mint az önkormányzat gazdálkodási alapja - egyensúlyának, és a közpénzekkel való szabályszerű, áttekinthető, gazdaságos, hatékony, eredményes és ellenőrizhető gazdálkodásának biztosítása. Az e rendeletben meghatározott bevételi előirányzatok azok teljesítésének kötelezettségét, a kiadási előirányzatok pedig - a bevételi előirányzatok teljesítésének figyelembevételével - azok felhasználásának jogosultságát jelentik.

2. Értelmező rendelkezések és hivatkozó rövidítések

2.§

(1) E rendelet alkalmazásában:

a) adósságot keletkeztető ügylet: Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.) 3.§ (1) bekezdésében meghatározott ügylet,

b) előirányzat-átcsoportosítás: a rendelet kiadási előirányzata főösszegének változatlansága mellett, a kiadási előirányzatok egyidejű csökkentésével és növelésével végrehajtott módosítás,

c) előirányzat-módosítás: a jóváhagyott kiadási előirányzat csökkentése vagy növelése a bevételi előirányzatok egyidejű növelése vagy csökkentése mellett,

d) likvid hitel: a naptári éven belül visszafizetendő hitel, ideértve a pénzforgalmi (fizetési) számlához kapcsolódóan nyújtott hitelt is,

e) zárolás: a kiadási előirányzatok felhasználásának időlegesen, feltételhez kötötten történő korlátozása, felfüggesztése

(2) E rendeletben alkalmazott további jogszabályi hivatkozások rövidített megjelölése:

a) Áhsz.: az államháztartás számviteléről szóló 4/2013. (I.11.) Korm. rendelet

b) Áht.: az államháztartásról szóló 2011. évi CXCV. törvény

c) Áht.vr.: az államháztartásról szóló törvény végrehajtásáról szóló 368/2011 (XII.31.) Korm. rendelet

d) Költségvetési tv.: Magyarország 2016. évi központi költségvetéséről szóló 2015. évi C. törvény

e) Nv.tv.: a nemzeti vagyonról szóló 2011. évi CXCVI. törvény

f) Mötv.: a helyi önkormányzatokról szóló 2011. évi CLXXXIX. törvény

3.§

A rendelet hatálya a Képviselő - testületre és annak bizottságára az Önkormányzat intézményeire terjed ki.

II. FEJEZET

RÉSZLETES RENDELKEZÉSEK

3. A rendelet szerkezete, mellékleteinek tartalma

4.§

A Képviselőtestület – az Áht. 23. § (2) bekezdésében foglalt rendelkezések alapján – a költségvetés táblarendszerét e rendelet mellékleteinek szerkezetében és a 1.1-7sz.tájékoztató mellékletek szerint alakítja ki és hagyja jóvá. Az Önkormányzat 2016. évi I. féléves, valamint I-III. negyedéves gazdálkodásról szóló beszámoló és tájékoztató, továbbá a 2015. évi zárszámadás benyújtása a Képviselőtestület részére - a teljesítési adatokkal kiegészítve - ezen szerkezetben történik.
5.§

Az Áht. 23.§ (2) bekezdés a) pontja rendelkezésének megfelelően az Önkormányzat költségvetési bevételeit és költségvetési kiadásait előirányzat-csoportonkénti és kiemelt előirányzatonkénti bontásban e rendelet  1.1  melléklete tartalmazza.

6.§
A Képviselőtestület az Áht. 23.§ (3) bekezdése, valamint az Áht.vr. 24.§ (1) bekezdés bc) pontja alapján az Önkormányzat 2016. évi költségvetésében a kiadások között 5000 E Ft általános tartalékot és 340 E Ft céltartalékot állapít meg. 
7.§

A Képviselőtestület az Áht. 24.§ (4) bekezdés b) pontja alapján a több éves kihatással járó feladatok - ezen belül a hitelállomány törlesztéseinek - előirányzatait éves bontásban a 2 sz. tájékoztató szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg.

8.§

Az Áht. 24.§ (4) bekezdés c) pontja és az Áht.vr. 28.§-a szerint az Önkormányzat a 2016. évi közvetett támogatásairól szóló kimutatást a rendelet  13 számú melléklete tartalmazza.

9.§

A Képviselőtestület a 2016. évi költségvetés előirányzat felhasználási tervét e rendelet 4. mellékletében foglaltak szerint hagyja jóvá.

III. FEJEZET

4. A költségvetés bevételeinek és kiadásainak főösszege

10. §

(1) A 2016. január 1. és május 31. közötti önkormányzati határozatok alapján előirányzatainak növelése miatt, a 2015 évi elfogadott zárszámadási rendelet alapján a pénzmaradvány módosítási miatt Pula község Önkormányzatának 

	Költségvetési bevételét


	 1594 E Ft-tal



	Költségvetési kiadását


	 1594 E Ft-tal




módosítja és az önkormányzat 2016. évi

	módosított költségvetési bevételét
	29.781 E Ft-ban

	módosított költségvetési kiadását
	25.868 E Ft-ban

	a költségvetési egyenleg összegét 

-ebből működési

            felhalmozási
	3.913 E Ft-ban

3.913 E Ft

0 E Ft


állapítja meg

(2) A kiadási főösszegen belül a módosított kiemelt előirányzatokat

	23.860  E Ft
	Működési költségvetés módosított kiadásai

	    6032 E Ft
	Személyi juttatások

	    1420 E Ft
	Munkaadókat terhelő járulékok és szociális hozzájárulási adó

	    7751 E Ft
	Dologi kiadások

	    1200 E Ft
	Ellátottak pénzbeli juttatásai

	    3544 E Ft
	Egyéb működési célú kiadások

	
	· ebből:  Elvonások és befizetések

	
	                   Garancia- és kezességvállalásból kifizetés ÁH-n belülre    

	
	                   Visszatérítendő támogatások, kölcsön nyújtása ÁH-n belülre

	
	                   Visszatérítendő támogatások, kölcsön törlesztése ÁH-n belülre

	
	                   Egyéb működési célú támogatások ÁH-n belülre

	
	                   Garancia- és kezességvállalásból kifizetés ÁH-n kívülre   

	
	                   Visszatérítendő támogatások, kölcsön nyújtása ÁH-n kívülre

	
	                   Árkiegészítések, támogatások

	
	                   Kamattámogatások

	         3544 E Ft
	                   Egyéb működési célú támogatások ÁH-n kívülre

	5361  E Ft
	Felhalmozási költségvetés módosított kiadásai

	    5361 E Ft
	Beruházások 

	
	· ebből:  EU-s forrásból megvalósuló beruházás

	     E Ft
	Felújítások

	
	        -       ebből:  EU-s forrásból felújítás

	
	Egyéb felhalmozási kiadások

	
	· ebből:   Garancia- és kezességvállalásból kifizetés ÁH-n belülre    

	
	                    Visszatérítendő támogatások, kölcsön nyújtása ÁH-n belülre

	
	                    Visszatérítendő támogatások, kölcsön törlesztése ÁH-n belülre

	
	                         Egyéb működési célú támogatások ÁH-n belülre

	
	                         Garancia- és kezességvállalásból kifizetés ÁH-n kívülre   

	
	                         Visszatérítendő támogatások, kölcsön nyújtása ÁH-n kívülre

	
	                          Lakástámogatás

	
	                          Egyéb felhalmozási célú támogatások ÁH-n kívülre

	       3913 E Ft
	Tartalék

	        E Ft
	Finanszírozási kiadások


jogcímenkénti megoszlásban állapítja meg.

11.§

A Képviselő-testület az önkormányzat 2016. évi költségvetését részletesen a következők szerint állapítja meg:

(1)
Az Önkormányzat adósságot keletkeztető ügyletekből és kezességvállalásokból fennálló kötelezettségeit a 3. melléklet részletezi.

(2)
Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 4. melléklet tartalmazza.     

(3)
Az Önkormányzat 2016. évi adósságot keletkeztető fejlesztési céljait az 5. melléklet részletezi.      

(4)
Az Önkormányzat költségvetésében szereplő beruházások kiadásainak beruházásonkénti részletezését a 6. melléklet szerint határozza meg.

(5)
Az önkormányzat költségvetésében szereplő felújítások kiadásait felújításonként a 7. melléklet szerint részletezi.

(6)
Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 8. melléklet szerint hagyja jóvá.

(7)
A 2. § (1) bekezdésében megállapított bevételek és kiadások önkormányzati,  az éves (tervezett) létszám előirányzatot és a közfoglalkoztatottak létszámát költségvetési szervenként, feladatonként és azon belül kötelező feladatok, önként vállalt feladatok, államigazgatási feladatok szerinti bontásban a 9.1, melléklet szerint határozza meg.

5. A költségvetés végrehajtásának szabályai

12.§

Az e rendeletben meghatározott címek közötti, a 9.1-9.3.3 mellékleten belül a céltartalék felhasználást, személyi juttatás növelést– tekintettel az Áht.vr. 42.§-nak előírásaira - csak a Képviselőtestület engedélyezhet.

13. §

A 2016. évi költségvetés terhére kötelezettségvállalás tárgyévi kifizetésre – a saját bevételek teljesülési ütemére figyelemmel –, előirányzaton belül vállalható. Tárgyéven túli kötelezettség csak olyan mértékben vállalható, amely a kötelezettségvállalás időpontjában ismert feltételek mellett az esedékesség időpontjában a rendeltetésszerű működés, az Önkormányzat kötelező feladatainak maradéktalan ellátása, a feladatellátás veszélyeztetése nélkül finanszírozható.

14. §

 Alapítványok, egyesületek és más egyéb civil szervezetek az Önkormányzat e célra elkülönített költségvetési előirányzatai terhére kizárólag írásbeli megállapodás alapján részesülhetnek önkormányzati támogatásban Pula Község Önkormányzat Képviselő-testületének az államháztartáson kívüli forrás átvételére és átadására vonatkozó szabályokról szóló 7/2014.(IX.9.) önkormányzati rendeletében foglaltak szerint.

15.§

A Költségvetési tv. 66.§-a alapján az Áht. alkalmazása során a kisösszegű követelés értékhatára 100.000,- Ft. Ezzel összhangban a 100 ezer Ft egyedi beszerzési ár, előállítási érték alatti immateriális javak, tárgyi eszközök beszerzési- vagy előállítási költsége folyó kiadásként egy összegben elszámolható. Az immateriális javak, tárgyi eszközök kis értékű – éven belüli amortizálandó – eszköznek tekintendők.
16. §

(1) Az előirányzatok módosítása, átcsoportosítása lehet csak az adott költségvetési évben érvényesülő (a továbbiakban: egyszeri) vagy a költségvetési éven túl tartósan érvényesülő (a továbbiakban: tartós).

(2) A költségvetési bevételek a bevételi előirányzatokon felül is teljesíthetők.

(3) A bevételi előirányzatok kizárólag azok túlteljesítése esetén növelhetők, és a költségvetési bevételek tervezettől történő elmaradása esetén azokat csökkenteni kell.

(4) A helyi önkormányzati költségvetési szerv bevételi és kiadási előirányzatai a Kormány rendeletében meghatározott esetekben saját hatáskörben módosíthatók, a kiadási előirányzatok egymás között átcsoportosíthatók. A polgármester a költségvetési szerv saját hatáskörében végrehajtott előirányzat-módosításokról, átcsoportosításokról a Képviselőtestületet harminc napon belül tájékoztatja.

(5) Ha az önkormányzat év közben a költségvetési rendelet készítésekor nem ismert többletbevételhez jut, vagy bevételei elmaradnak a tervezettől, e tényről a polgármester a Képviselőtestületet tájékoztatja.

(6) A Képviselőtestület– az első negyedév kivételével negyedévenként, de legkésőbb az éves

költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon meghatározott hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a Képviselőtestület elé kell terjeszteni a költségvetési rendelet módosítását.

(7) Az Áht.vr. 35. § (10) bekezdésére hivatkozással többletbevétel felhasználása annak mértékéig történhet.

17.§

(1) A költségvetési szervek a pénzeszközeiket, az Önkormányzat által meghatározott belföldi banknál nyitott bankszámlán kezelik, más banknál bankszámlát nem nyithatnak.

(2) A költségvetési szervek – figyelemmel a Stabilitási tv. 3.§ (1) bekezdésében foglaltakra, valamint az Áht. 41.§ (4) bekezdésében foglaltakra - az önkormányzati gazdálkodási körbe tartozó gazdálkodás esetében saját nevükben:

a)  a Stabilitási tv. 3.§ (1) bekezdése szerinti adósságot keletkeztető ügyletet érvényesen nem köthetnek,

b)  garanciát és kezességet nem vállalhatnak,

c)  értékpapírt törvényben meghatározott kivétellel nem vásárolhatnak, és nem bocsáthatnak ki,

18.§
(1) A Képviselőtestület a költségvetési szervek, költségvetési támogatását – figyelemmel a költségvetési szervek saját bevételeinek teljesítésére is – a feladatellátáshoz szükséges kiadások esedékességének megfelelő ütemben biztosítja. 
(2) A Képviselőtestület az Önkormányzat költségvetési egyenlegének a tervezettől eltérő, kedvezőtlen alakulása esetén a költségvetési szervek támogatási előirányzatait, az Önkormányzat többségi tulajdonában lévő gazdasági társaság támogatásait és az egyéb támogatásokat – a (3) bekezdésben foglalt kivételekkel – zárolhatja, csökkentheti, törölheti.

(3) A Képviselőtestület a társadalmi szervezetek költségvetési támogatását időarányosan, esedékességének megfelelő ütemben biztosítja.

(4) A zárolás nem vonatkozhat:

a) az európai uniós források, vagy más támogatások igénybevételével megvalósuló projektekhez biztosítandó önkormányzati támogatás,

b) meghatározott személyi juttatások és járulékaik finanszírozásához szükséges önkormányzati támogatás

c) a részben vagy teljes körűen fejlesztési célú hitel igénybevételével megvalósuló beruházások, felújítások, valamint

d) a segélyek

előirányzataira.

(5) A Képviselőtestület a (2) bekezdésben meghatározott zárolás feloldásáról vagy a zárolt összegnek megfelelő előirányzat csökkentéséről, törléséről legkésőbb a költségvetési év zárását megelőzően dönt.
19. §
(1) A költségvetési szervek feladataik ellátásához pályázatot nyújthatnak be. Pályázat csak olyan feladatra nyújtható be, amelyet a szervezet alapító okirata tartalmaz. A pályázat beadásának további feltétele, hogy a szükséges önrész rendelkezésre álljon. Az önrészt az intézmény saját költségvetésén belüli átcsoportosítással vagy az Önkormányzat Képviselő-testülete biztosíthatja.

(2) Az (1) bekezdés szerinti pályázat benyújtásához minden esetben vizsgálni kell a megvalósítandó cél jövőbeni kiadási vonzatát. A hozzájárulás olyan cél megvalósításához adható meg, amely a következő években önkormányzati finanszírozási többletigényt nem igényel.

(3) A közvetlen pénzbeli támogatás felajánlás elfogadásáról a költségvetési szerv vezetője köteles tájékoztatni a Polgármestert.

(4) Az önállóan működő intézmények vezetői, a költségvetési év során pályázatból vagy egyéb támogatásból keletkező többletbevételeiről a Képviselő-testületet tájékoztatni kötelesek. A többletbevétel felhasználását a Képviselő-testület adott feladat ellátására engedélyezheti. 

20. §
 (1) A Polgármester a költségvetési rendelet 1.1. mellékletében meghatározott kiadások terhére – olyan előre nem látható feladatok finanszírozására, amelynek megoldása azonnali döntést igényel – a folyó költségvetési előirányzatok terhére a költségvetési évben összesen 1.000.000,- Ft (Egy millió forint) erejéig átcsoportosítást hajthat végre, illetve kötelezettséget vállalhat a személyi jellegű kiadási előirányzatok kivételével, a rendelkezésre álló szabad általános tartalék erejéig.  Az esetenkénti átcsoportosítás mértéke az 500.000,- Ft (Ötszázezer forint) összeget nem haladhatja meg.
(2) Az (1) bekezdésben foglalt, átruházott hatáskörben hozott átcsoportosításnál a Polgármester a soron következő testületi ülésen köteles beszámolni, egyidejűleg a költségvetési rendelet módosítására javaslatot tenni.

(3) A Polgármester az Önkormányzat átmenetileg szabad pénzeszközeit – ideértve a kötvénykibocsátással összefüggésben a beruházási hitel visszafizetése után fennmaradt szabad pénzeszközt is, de ide nem értve az állami költségvetésből származó hozzájárulásokat és támogatásokat - Államilag garantált értékpapír vásárlásra fordíthatja vagy a számlavezető és más pénzintézetnél betétként lekötheti. 
(4) Államilag garantált értékpapír vásárlás esetén az értékpapírt a pénzintézettől vagy a pénzintézet többségi tulajdonában lévő értékpapír forgalmazó cégtől jogosult megvásárolni. 
(5) Az önkormányzati gazdálkodás során év közben keletkezett átmenti hiány finanszírozása szükség esetén működési hitelfelvétellel történik. Az önkormányzat a folyószámla - hitelkeret összegét maximum a költségvetés főösszegének 1/12 –ed részében határozza meg. A polgármester jogosult arra, hogy az átmeneti likviditási hiány finanszírozására a számlavezető pénzintézethez nyújtson be folyószámlahitel kérelmet. A hitel lejártának időpontja folyó év december 31.

(6) A Polgármester a (3) (5) bekezdés alapján gyakorolt tevékenységéről negyedévente utólag tájékoztatást ad a képviselő - testületnek.
(7) Hitelműveletekkel kapcsolatos döntés , a Képviselő-testület hatáskörébe tartozik.

(8) Az Önkormányzat  számla és bérkifizetései elsősorban átutalással teljesítendőek. 

 Készpénzes kifizetés esetei:

-  az ellátmány elszámolása során, egyenként maximum 50.000,-Ft erejéig 

- Közfoglalkoztatottak esetén a bérkifizetések

- Utólagos elszámolással az önkormányzat 50.000,-Ft alatti egyszeri kiadásai, egyéb készlet vásárlások, földhivatali díjak 

- kulturális programok lebonyolítása esetén a zenei előadók, fellépők kiadásai, maximum 200.000,- Ft erejéig. 

21. §
(1) Az „Üvegzseb” törvény által előirt, nettó 5 millió Ft-ot elérő vagy azt meghaladó értékű árubeszerzésre, építési beruházásra, szolgáltatás megrendelésére, vagyonértékesítése, vagyonhasznosításra, stb. vonatkozó szerződéseket, azok megnevezését, tárgyát, a szerződést kötő felek nevét, szerződési értékét, a határozott időre kötött szerződés időtartamára, valamint ezen adatok változására vonatkozó információkat a település honlapján – www.pula.hu - a szerződés létrejöttét követő 60 napon belül teszi közzé.

(2) A képviselő – testület a 2016. évben a nem normatív, céljellegű, működési és fejlesztési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatok közzétételét 200.000.- Ft-ot meg nem haladó értékhatár alatt mellőzi.

22. §
(1)  A költségvetésről és a zárszámadásról szóló rendelettervezetek benyújtásával egyidejűleg az előterjesztő köteles a Képviselő-testület részére tájékoztató jelleggel, szöveges indokolással együtt mérlegeket, kimutatásokat  az alábbi tartalommal beterjeszteni:
  a) a költségvetés előterjesztésekor: 
    aa) az Önkormányzat összes bevételét, kiadását,  az előirányzat- felhasználási tervét, és a bevételek, kiadások címrend szerinti felosztását, valamint a működési és felhalmozási célú bevételek és kiadások alakulását adott évet követő két évre előrevetítve.
    ab) az Önkormányzat összevont mérlegét előzetes adatok alapján
    ac) a több éves kihatással járó döntések számszerűsítését évenkénti bontásban, valamint összesítve

    ad) a közvetett támogatásokat

    ae) a feladatmutató változását

    af) a felújítási előirányzatok célonként, a felhalmozási kiadások feladatonként 
    ag) az éves kötelezettség vállalás felső határát

ah) az európai uniós forrásból finanszírozott támogatással megvalósuló projektek bevételei, kiadásai, valamint az ilyen projektekhez az önkormányzaton kívüli hozzájárulások

  b) a zárszámadás előterjesztésekor:

    ba) az Önkormányzat összes bevételét, kiadását, pénzeszköz-változását

    bb) az Önkormányzat adósságállományát lejárat, hitelezők szerinti bontásban 

    bc) az Önkormányzat összevont mérlegét a tényleges adatok alapján

    bd) az Önkormányzat vagyonkimutatását

    be) a több éves kihatással járó döntések számszerűsítését évenkénti bontásban, valamint összesítve

    bf) a közvetett támogatásokat
    bg) az éves kötelezettségvállalás felső határát.

(2) A költségvetéshez, valamint a zárszámadáshoz az (1) bekezdés ad) pontja valamint bf) pontjaiban szereplő közvetett támogatásokat az alábbi részletezettséggel kell bemutatni:
  a) az ellátottak térítési díjának, illetve kártérítéseknek méltányossági alapon történő elengedésének összege
  b) lakosság részére lakásépítéshez, lakás felújításokhoz nyújtott kölcsönök elengedésének összege

  c) helyi adóknál biztosított kedvezmény, mentesség összege adónemenként

  d) helyiségek, eszközök hasznosításából, származó bevételből nyújtott kedvezmény, mentesség összege

  e) egyéb nyújtott kedvezmény, vagy kölcsön elengedésének összege

23. §
 (1) Az Önkormányzat éves kötelezettség vállalásának felső határa a 4.. számú melléklet szerint kerül bemutatásra a Képviselő-testületnek 

6. A költségvetés végrehajtásának ellenőrzése

24. §

(1) A költségvetés végrehajtását a Képviselő-testület által megbízott Belső ellenőr éves ellenőrzési munkatervben foglaltak szerint ellenőrzi. Az ellenőrzés tapasztalatairól a polgármester legkésőbb a zárszámadási rendelettervezet előterjesztésekor köteles a képviselő-testületet tájékoztatni.

7. Záró és vegyes rendelkezések

25. §

(1) Ez a rendelet a kihirdetését követő napon lép hatályba, de rendelkezéseit 2016. január 1-jétől kell alkalmazni.

(2) Jelen rendelet az önkormányzat és szervei 2016. évi költségvetési zárszámadásának elfogadásáról szóló rendelet hatálybalépésével egyidejűleg hatályát veszíti.     
(3) Pula község önkormányzatának gazdálkodására, a költségvetés végrehajtására, a beszámolás rendjére – jelen rendeletben nem szabályozott kérdésekben - a 2016. évi költségvetésről szóló 2015. C. törvény, az Államháztartásról szóló 2011. évi CXCV. törvény és az ezekhez kapcsolódó végrehajtási rendeletben előírtak az irányadók.

Szenger István Bálint


dr. Weller-Jakus Tamás
      
              
  polgármester  

        



       jegyző

Jelen rendelet kihirdetésre került Pula községben 2016. február 10. napján.

                    Dr. Weller-Jakus Tamás

                                    jegyző

� Módosította a 8/2016.(VII.06.) önkormányzati rendelet 1.§-a. Hatályos 2016. július 7. napjától.

